מרקו אסנסיו

מרקו אסנסיו ויימסן (בספרדית: Marco Asensio Willemsen; נולד ב-21 בינואר 1996) הוא כדורגלן ספרדי המשחק בעמדת הקיצוני בפנרבחצ'ה מליגת העל הטורקית ובנבחרת ספרד.

 קריירת מועדונים 
מיורקה
מרקו אסנסיו החל את הקריירה שלו במיורקה. הוא ערך את הופעת הבכורה שלו בהפסד 1–3 לרקראטיבו ולבה, כששותף בשש הדקות האחרונות של המשחק.

ריאל מדריד
ב-24 בנובמבר 2014 סוכמה העברתו לריאל מדריד תמורת 3.9 מיליון יורו, כאשר השחקן נשאר במיורקה כמושאל עד לסיום עונת 2014–2015. ב-20 באוגוסט 2015, לאחר משחקי טרום העונה עם ריאל מדריד, הושאל לאספניול. לאחר עונת השאלה מוצלחת באספניול שבה ערך בכל המסגרות 37 הופעות בהן כבש ארבעה שערים ובישל 15 שערים שב מרקו אסנסיו לריאל מדריד.

ב-28 ביולי 2016 ערך את הופעת הבכורה הלא רשמית שלו בריאל מדריד במשחקה נגד פריז סן-ז'רמן. ב-9 באוגוסט 2016 כבש את שערו הראשון במדי ריאל מדריד בסופר קאפ האירופי בניצחון על סביליה 2-3. ב-21 באוגוסט 2016 כבש את שערו הראשון בלה ליגה בניצחון על ריאל סוסיאדד 0–3. ב־18 באוקטובר 2016 כבש את שערו הראשון בליגת האלופות בניצחון על לגיה ורשה 1–5.

ב-3 ביוני 2017 כבש את שערו הראשון בגמר ליגת האלופות בניצחון על יובנטוס 1–4. ב-17 ביוני 2017 כבש את שערו הראשון בנבחרת ספרד הצעירה בניצחון 0–5 על מקדוניה, וב-13 באוגוסט 2017 כבש את שערו הראשון בסופר קאפ הספרדי במשחק הראשון מול ברצלונה בניצחון 1–3, וכן כבש במשחק השני בניצחון 0–2.

בעונת הבכורה בריאל מדריד ערך בכל המסגרות 38 הופעות בהן כבש עשרה שערים, ביניהם ברבע הגמר נגד באיירן מינכן ובגמר נגד יובנטוס, ובישל ארבעה שערים. בסוף העונה זכה עם הקבוצה באליפות הליגה ובליגת האלופות.

בעונת 2017/18 עלה כמחליף בדקה ה-79 נגד פריז סן-ז'רמן במסגרת שמינית גמר ליגת האלופות בתוצאה של 1-1 ותרם שני בישולים לרונאלדו ולמרסלו בניצחון 1–3.

בעונה זו כבש את שער הניצחון בחצי הגמר הראשון בין ריאל מדריד לבין באיירן מינכן במסגרת ליגת האלופות.

ב-24 ביולי 2019 קרע את הרצועה הצולבת במהלך משחק מול ארסנל.

ב-19 ביוני 2020, כמעט שנה לאחר הפציעה הקשה שעבר, נכנס כמחליף וכבש שער בנגיעה הראשונה בכדור, והוסיף בישול כמה דקות לאחר מכן בניצחון 0–3 על ולנסיה.

ב-22 בספטמבר 2021 כבש את השלושער הראשון בקריירת המועדונים שלו בניצחונה של ריאל מדריד על קבוצתו לשעבר מיורקה 1–6. ב-7 בדצמבר כבש בליגת האלופות לעונת 21/22 את שערו הראשון ואחד משעריו הגדולים בקריירה מול אינטר מילאנו דקה אחרי שנכנס כמחליף בניצחון של ריאל מדריד 0–2 על אינטר מילאנו. ב-7 בפברואר 2022 כבש ממרחק של 23 מטרים את שער הניצחון על  גרנדה. ב-19 בפברואר 2022 כבש שער מול דפורטיבו אלאבס בניצחון 0–3 ובכך שבר את שיאו שלו שהבקיע לראשונה שבעה שערי ליגה בעונה.

פריז סן ז'רמן
ב-6 ביולי 2023 חתם בהעברה חופשית בפריז סן ז'רמן מליגת העל הצרפתית על חוזה לשלוש עונות.

 אסטון וילה (השאלה) 
ב-3 בפברואר 2025, הושאל לאסטון וילה עד לסוף העונה. ב-9 בפברואר ערך את הופעת הבכורה שלו במועדון בניצחון 1–2 על טוטנהאם הוטספר כשעלה כמחליף, בסיבוב הרביעי של הגביע האנגלי. כמעט שבועיים לאחר מכן, הוא כבש את צמד שערי הבכורה שלו, בניצחון 1–2 על צ'לסי בליגה.

ב-1 בספטמבר 2025 חתם בפנרבחצ'ה.

נבחרת ספרד
ב-29 במאי 2016 ערך אסנסיו את הופעת הבכורה שלו בנבחרת ספרד, במשחק ידידות נגד נבחרת שווייץ.

הוא זומן לסגל נבחרת ספרד למונדיאל 2018 וב-20 ביוני 2018 ערך את הופעת הבכורה שלו במשחק רשמי, כאשר עלה מהספסל במשחק נגד נבחרת אירן אותו ניצח 0–1.

ב-11 בספטמבר 2018 כבש את שער הבכורה בנבחרת ספרד בניצחון 0–6 על נבחרת קרואטיה. באותו משחק אסנסיו הוסיף שלושה בישולים.

נכלל בסגל השחקנים של נבחרת ספרד באולימפיאדת טוקיו 2020, הוא הגיע עד לגמר שם הפסיד לנבחרת ברזיל וסיים במקום השני.

נכלל בסגל נבחרת ספרד לטורניר מונדיאל 2022.

 תארים 
ריאל מדריד
אליפות ספרד (3): 2016/2017, 2019/2020, 2021/2022
גביע המלך (1): 2022/2023
הסופר קאפ הספרדי (3): 2017, 2020, 2021/2022
ליגת האלופות (3): 2016/2017, 2017/2018, 2021/2022
הסופר קאפ האירופי (3): 2016, 2017, 2022
גביע העולם למועדונים (3): 2016, 2017, 2018
 פריז סן-ז'רמן
 אליפות צרפת (1): 2023/2024
 הסופר קאפ הצרפתי (1): 2023
נבחרת ספרד
מדליית כסף במשחקים האולימפיים: 2020

 קישורים חיצוניים 



הערות שוליים

קטגוריה:כדורגלני מיורקה
קטגוריה:כדורגלני ריאל מדריד
קטגוריה:כדורגלני אספניול
קטגוריה:כדורגלני פריז סן-ז'רמן
קטגוריה:כדורגלני אסטון וילה
קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני נבחרת ספרד
קטגוריה:פלמה דה מיורקה: כדורגלנים
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית ספרדים: כדורגל
קטגוריה:כדורגלני פנרבחצ'ה
קטגוריה:ספרדים שנולדו ב-1996